PACE ดีดกลับ 21% ไม่หวั่นลูกหุ้นเข้าเทรด นลท.มั่นใจแผน RO ฉลุย
PACE ดีดกลับ 21% ไม่หวั่นลูกหุ้นเข้าเทรด นลท.มั่นใจแผน RO ฉลุย โดยราคาหุ้นปิดตลาดวันนี้ที่ระดับ 0.70 บาท เพิ่มขึ้น 0.12 บาท หรือ 20.69% สูงสุดที่ระดับ 0.70 บาท ต่ำสุดที่ระดับ 0.59 บาท มูลค่าซื้อขาย 268.98 ล้านบาท
21 ก.พ. 2561

ผู้สื่อข่าวรายงานว่า ราคาหุ้น บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ปิดตลาดวันนี้อยู่ที่ระดับ 0.70 บาท เพิ่มขึ้น 0.12 บาท หรือ 20.69% สูงสุดที่ระดับ 0.70 บาท ต่ำสุดที่ระดับ 0.59 บาท มูลค่าซื้อขาย 268.98 ล้านบาท

ทั้งนี้ ปัจจัยที่ส่งผลให้ราคาหุ้นปรับตัวขึ้นแรงวันนี้ (21 ก.พ.61) คาดเป็นผลมาจากนักลงทุนมั่นใจแผนธุรกิจ หลังแผนการจัดสรรหุ้นเพิ่มทุนให้แก่ผู้ถือหุ้นเดิม (RO) จำนวนหุ้นที่จัดสรรทั้งหมด 7,516,056,394 หุ้น และผู้เข้ามาใช้สิทธิเป็นจำนวน 7,380,662,354 หุ้น คิดเป็นยอดการใช้สิทธิถึง 98% จากหุ้นที่เสนอขายทั้งหมด และคิดเป็นจำนวนเงินที่ได้รับรวม 3,690,331,177 บาท
อนึ่งวานนี้ (20 ก.พ. 61) ตลาดหลักทรัพย์แห่งประเทศไทยได้รับหุ้นเพิ่มทุนที่มีผู้มาใช้สิทธิจำนวนดังกล่าวเข้าเทรด โดยหุ้นเพิ่มทุนเกิดจากการจัดสรรให้แก่ผู้ถือหุ้นเดิม ในอัตรา 1 หุ้นเดิม ต่อ 2 หุ้นใหม่ ในราคาจองซื้อ 0.50 บาท/หุ้น ซึ่งภายหลังหุ้นเพิ่มทุนจำนวนดังกล่าวได้เข้าซื้อขายส่งผลให้บริษัทมีทุนใหม่ 11,538,690,551 บาท แบ่งเป็นหุ้นสามัญ 11,538,690,551 หุ้น มูลค่าที่ตราไว้หุ้นละ 1.00 บาท
โดยจากการตรวจสอบของ “ข่าวหุ้นธุรกิจออนไลน์” พบว่าวานนี้ (20 ก.พ.61) ราคาหุ้น PACE ไม่ได้ลดลงแรงแต่อย่างใด แม้เป็นวันแรกที่ลูกหุ้นเข้าเทรด โดยราคาหุ้นวานนี้ขึ้นมาปิดที่ระดับ 0.58 บาท ราคาไม่เปลี่ยนแปลง โดยระหว่างวันราคาหุ้นปรับตัวต่ำสุดที่ระดับ 0.53 บาท และสูงสุดที่ระดับ 0.60 บาท
ขณะที่ล่าสุดราคาหุ้นปิดตลาดฯ วันนี้พุ่งแรงเกือบ 21% ซึ่งเป็นการสะท้อนให้เห็นได้อย่างชัดเจนว่านักลงทุนไม่ความกังวลต่อลูกหุ้นที่เข้าเทรด และยังมีความมั่นใจต่อแผนธุรกิจของบริษัทอย่างชัดเจน